Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak galdera hau egin du, idatziz erantzun dakion (11-24/PES-00028):

* Batez beste, zenbat denboraz egon dira adingabeak larrialdiko familietan azken urteotan? Kopuruak urteka zerrendatu litezke 2015etik hasita?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:

Larrialdiko familien programak xede du adingabe gazteenak programako familietako batekin egon daitezen soilik babesgabetasunaren balorazioa egiteko beharrezkoa den aldiak irauten duen bitartean. Hori dela-eta, familian egoteko batez besteko aldia sei hilabetekoa da, hau da, babesgabetasunaren balorazioa egiteko legezko epea.

Hala ere, egoera batzuetan epeak laburtzen eta luzatzen ahal dira. Esate baterako, guraso biologikoek borondatez adopziora joateari uko egiten diotenean laburtzen dira, legez sei asteko epea baitago, jaiotzatik zenbatzen hasita, uko egite hori baliozkoa izan dadin; horregatik, adingabe horiek bi hilabete eskas pasatzen dituzte familian. Hala ere, kasu batzuetan familia harreragile bat baino gehiago aldarrikatzen dira familia zabaleko adingabe bat hartzeko, eta horien balorazio egokia egiteak epe horiek gehiago luzatzea eragiten du. Azken batean, batez besteko epea sei hilabete ingurukoa izaten da.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 19an

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca